CELEX: 31994R0500
Language: el
Date: 1994-02-21 00:00:00
Title: Κανονισμός (ΕΚ) αριθ. 500/94 του Συμβουλίου της 21ης Φεβρουαρίου 1994 σχετικά με την σύναψη, εξ ονόματος της Ευρωπαϊκής Κοινότητας, του πρωτοκόλλου προσωρινής εφαρμογής της συμφωνίας για την ίδρυση διεθνούς κέντρου επιστήμης και τεχνολογίας

Avis juridique important

|

31994R0500

Κανονισμός (ΕΚ) αριθ. 500/94 του Συμβουλίου της 21ης Φεβρουαρίου 1994 σχετικά με την σύναψη, εξ ονόματος της Ευρωπαϊκής Κοινότητας, του πρωτοκόλλου προσωρινής εφαρμογής της συμφωνίας για την ίδρυση διεθνούς κέντρου επιστήμης και τεχνολογίας  

Επίσημη Εφημερίδα αριθ. L 064 της 08/03/1994 σ. 0001 - 0001 Φινλανδική ειδική έκδοση: Κεφάλαιο 11 τόμος 29 σ. 0108  Σουηδική ειδική έκδοση: Κεφάλαιο 11 τόμος 29 σ. 0108 

ΚΑΝΟΝΙΣΜΟΣ (ΕΚ) αριθ. 500/94 ΤΟΥ ΣΥΜΒΟΥΛΙΟΥ της 21ης Φεβρουαρίου 1994 σχετικά με την σύναψη, εξ ονόματος της Ευρωπαϊκής Κοινότητας, του πρωτοκόλλου προσωρινής εφαρμογής της συμφωνίας για την ίδρυση διεθνούς κέντρου επιστήμης και τεχνολογίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235, σε συνδυασμό με το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι η σύναψη του πρωτοκόλλου από την Ευρωπαϊκή Κοινότητα θα συμβάλει, εν αναμονή της θέσης σε ισχύ για την ίδρυση διεθνούς κέντρου επιστήμης κια τεχνολογίας που υπεγράφη στις 27 Νοεμβρίου 1992, στην επίτευξη των κοινοτικών στόχων- ότι η συνθήκη δεν προβλέπει, για την έγκριση του παρόντος κανονισμού, άλλες εξουσίες πέραν αυτών του άρθρου 235,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Εγκρίνεται εξ ονόματος της Ευρωπαϊκής Κοινότητας το πρωτόκολλο προσωρινής εφαρμογής της συμφωνίας για την ίδρυση διεθνούς κέντρου επιστήμης κια τεχνολογίας.  Το κείμενο του πρωτοκόλλου επισυνάπτεται στον παρόντα κανονισμό.   Άρθρο 2  Ο Πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας, στην κοινοποίηση η οποία προβλέπεται στο άρθρο Ι του πρωτοκόλλου.   Άρθρο 3  Ισχύουν τα άρθρα 3 και 4 του κανονισμού (ΕΟΚ) αριθ. 3955/92 (2).   Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Φεβρουαρίου 1994.  Για το Συμβούλιο Ο Πρόεδρος Θ. ΠΑΓΚΑΛΟΣ  (1) ΕΕ αριθ. C 61 της 28. 2. 1994.  (2) ΕΕ αριθ. L 409 της 31. 12. 1992, σ. 1.